tartuNLP/wikipedia-smugri-20251201 huggingface dataset:
Spike Jonze

Spike Jonze, kodanikunimega Adam Spiegel (sündinud 22. oktoobril 1969 Rockville'is Marylandi osariigis Ameerika Ühendriikides) on Ameerika Ühendriikide muusikavideote ja filmide lavastaja. 
Ta on teinud videod sellistele ansamblitele nagu Fatboy Slim, Beastie Boys, R.E.M., The Chemical Brothers, Weezer, Björk ja Daft Punk.
Näitlejana on ta kaasa löönud filmides "Tahad mängida?" ("The Game", 1997), "Kolm kuningat" ("Three Kings", 1999) ja "Olles John Malkovich" ("Being John Malkovich", 1999).
Ta on lavastanud filmid "Olles John Malkovich" (peaosades John Cusack, Cameron Diaz jt) ning "Kuidas kirjutada kassafilmi?" ("Adaptation", 2002; peaosades Nicolas Cage ja Meryl Streep). Filmiga "Olles John Malkovich" võitis ta MTV filmiauhinadade üleandmisel parima uue filmitegija auhinna ja Veneetsia filmifestivalil FIPRESCI auhinna, filmiga ta kandideeris ka lavastaja Oscarile. "Adaptationi" eest on teda hinnatud Berliini filmifestivalil Hõbekaruga.
Spike Jonze on ka MTV sarja "Jackass" üks tegijatest ja filmi "" produtsent.
Muusikavideod.
1992
1993
1994
1995
1996
1997
1998
2000
2002
2003
2004
2005
2008
2009
"Heaven" (UNKLE)
Isiklikku.
1999–2003 oli ta abielus Sofia Coppolaga.
Worms

Worms on kreisivaba linn Saksamaal Rheinland-Pfalzi liidumaal. Asub Reini tasandikul. 
Ajalugu.
Worms on üks vanemaid Saksa linnu. Linna kohal asus keltide asula Borbetomagus.
9. sajandil asus Wormsis Karl Suure talvine residents.
Aastatel 1792–1814 kuulus linn Prantsusmaale.
Bottrop

Bottrop on linn Saksamaa lääneosas Nordrhein-Westfaleni liidumaal Ruhri linnastus. Asub Emscheri jõe ääres. Bottropi naaberlinnad on Oberhausen, Gladbeck ja Essen.
Ajalugu.
Bottrop sai linnaõigused 1921. aastal.
19. sajandi keskel arenes see söekaevanduskeskuseks. Sealne Prosper-Hanieli kaevandus on Saksamaa viimane tegutsev kivisöekaevandus. See suletakse 2018. aasta lõpus.
Provints

Provints on suurem (enamasti 1. järgu) haldusüksus paljudes riikides. Nimetus on alguse saanud provintsidest Rooma riigis.
Maailmas on 40 riigis haldusüksusteks provintsid. Suurim provints on Québeci provints Kanadas.
Samuti nimetatakse provintsiks riigi äärealasid, vastandatuna metropolile.
Ajalooliselt kasutati provintsi nimetatust ka kahe kirikliku haldusüksuse tüübi kohta: kirikuprovints, mis kujutas endast piiskopkonnast suuremat, tavaliselt mitut piiskopkonda ühendavat territoriaalset üksust; ordu provints, mis on paljude vaimulike ordude ja kongregatsioonide peamine territoriaalne allüksus.
Afganistan.
Afganistanis on provintsid 1. järgu haldusüksused. Riik jaguneb 34 provintsiks.
Hiina.
Hiinas on provintsid 1. järgu haldusüksused. Hiinal on ametlikult 23 provintsi, sealhulgas nõueldav Taiwani provints.
Hispaania.
Hispaanias on provintsid 2. järgu haldusüksused. Riik jaguneb põhiseaduse alusel 50 provintsiks, millest väljapoole jäävad autonoomsed linnad Ceuta ja Melilla.
Indoneesia.
Indoneesias on provintsid 1. järgu haldusüksused.
Itaalia.
Itaalias on provintsid 2. järgu haldusüksused.
Paapua Uus-Guinea.
Paapua Uus-Guineas on provints 1. järgu haldusüksus.
Prantsusmaa.
Prantsusmaal on provintsid endised haldusüksused.
Türgi.
Türgis on provintsid 1. järgu haldusüksused.
Kuurvürst

Kuurvürst (saksa keeles "Kurfürst", ladina keeles "Princeps Elector") oli Saksa-Rooma Riigis keisri valimise eest vasutava kolleegiumi ("Kur") liige.
Valimiskogusse kuulusid nii vaimulikud kui ilmalikkud kuurvürstid. Ehkki kolleegiumi varajane ajalugu on kohati ebaselge, olid näiteks aastatel 1257–1648 valijameesteks Mainzi, Trieri ja Kölni peapiiskopid, Saksi hertsog, Brandenburgi markkrahv, Böömi kuningas ja Reini pfaltskrahv. Nende privileegid kinnitas Karl IV 1356. aasta kuldbullaga. Hiljem kolleegiumi koosseis muutus.
Kuni 1530. aastani oli kombeks, et kuurvürstide valitule anti tiitliks "roomlaste kuninga" ning keisriks krooniti ta alles paavsti poolt Roomas. Hiljem 
eelistasid valitud kasutada tiitlit "Electus Romanorum Imperator" ning nende kroonijaks olid paavsti asemel Saksa kõrgvaimulikud.
Ilmaliku kuurvürsti troonipärijat nimetati kuurprintsiks ("Kurprinz").
Ajalugu.
Monarhide valimine oli saksa hõimude tava, mis algas juba antiikajal, kui saksa hõimud moodustasid hõimuliite ja valisid selle liidreid. Oma liidreid valisid ka frangid. Frangi riigi järglased on Prantsusmaa ja Saksamaa. Prantsusmaal muutus kuningavõim kiiresti päritavaks, aga Saksamaal jäi see valitavaks. Esialgu oli kõigil vabadel inimestel õigus valimistel osaleda ja hääletada, aga seda õigust piirati siiski üha enam ja enam. 1125 valiti Lothar III juba niimoodi, et väike mõjukate aadlike hulk valis ta ära ja esitas siis ülejäänud aadlikele heakskiitmiseks. Peatselt jäeti heakskiitmiseks esitamise koht üldse ära ja keiser valitigi üksnes kitsas mõjukate suurnike ringis. Keisri valimiskogu mainiti kirjalikes allikates aastail 1152 ja 1198, aga paavstile Urbanus IV-le, kes oli paavst 1261–1264, saadetud kirjas nimetati juba seitset kuurvürsti ükshaaval koos kommentaariga, et komme lasta neil seitsmel uus keiser valida olevat vanem kui keegi mäletab.
1623. aastal lisandus kuurvürstide nimekirja Baieri hertsog ning 1692 ka Hannoveri (Braunschweig-Lüneburgi) hertsog. 
1777 ühendati ühe valitseja alla Pfalz ja Baieri, mistõttu üks kuurvürstikoht kadus. 
1803. aastal lisati kuurvürstide sekka veel Württembergi ja Salzburgi hertsog, Badeni markkrahv ja Hessen-Kasseli maakrahv. 
Kuna Saksa Rahva Püha Rooma Keisririik kaotati juba 1806. aastal, siis ei olnud viimastena tiitli saanutel tegelikult võimalust kuurvürstidena tegutseda ning reaalselt mõjutada keisririigi keisri valimist. (Viimane keisrivalimine toimus 1792. aastal, mil valiti Franz II). Hessen-Kasseli valitsejad nimetasid end kuurvürstiks kuni 1866. aastani, mil riik annekteeriti Preisimaa poolt.
Kaliif

Kaliifi all mõeldakse tavaliselt sunniitide ülemaailmse usujuhi tiitlit, mis loodi aastal 632 ja kaotati 3. märtsil 1924. See on olnud aga ka ühe šiiitide sekti (fatimiidide) valitseja ja usujuhi tiitel ning Córdobas valitses samuti oma kaliif. Tänapäeval see tiitel enam kasutusel ei ole.
Pärast Muhamedi surma oli islamikogukonnal vaja uut juhti, kes oleks nii usuline kui ka poliitiline valitseja. Nii tekkiski kaliifi (Muhamedi järglase) ametikoht. Esimeseks kaliifiks sai Abu Bakr.
Esialgu oli kaliifil väga tugev võim. Kaliifi ametis olid ühendatud nii absolutistliku riigipea kui ka universaalse usujuhi institutsioon. Siiski ei peetud kaliifi enamasti väljavalituks ega eriliseks, vaid suhteliselt tavaliseks inimeseks, kel on aga täita väga oluline ülesanne.
Esimest nelja kaliifi peavad sunniidid "Allahi poolt õigesti juhituks" (Rashidun), šiiidid aktsepteerivad aga vaid neljandat kaliifi, Ali ibn Abu Talibit. 
Kui Ali aastal 661 tapeti, sai võimule Omaijaadide dünastia. Nende ajal toimusid suurimad islamivallutused: muslimitele allutati Põhja-Aafrika, Hispaania ja Kesk-Aasia, samuti piirati mitmel korral Konstantinoopolit. Omaijaadidest kaliifid olid küll sõjaliselt ja majanduslikult edukad, kuid usu pinnal tekkis neil mitmeid vastuolusid. Seda kasutasid ära Abassiidid, kes 750. aastal kalifaadis võimu haarasid. 
Abassiidide kalifaat kestis Bagdadis 1258. aastani, Egiptuses koguni 1517. aastani, mil Osmanid tiitli üle võtsid. Abassiidide ajal toimus 9.–13. sajandil islamitsivilisatsiooni õitseng: taasavastati antiigi kultuuripärand ning loodi uusi kultuuriväärtusi ning tehti mitmeid tehnoloogilisi uuendusi. Ilmselt tuntuim kaliif, Harun ar-Rašid, pärineb samuti sellest perioodist (9. sajandi algusest). Aja jooksul Abassiidide võim aga vähenes ning reaalne poliitiline võim libises türgi hõimude kätte, kes moodustasid alates 9. sajandist kalifaadi sõjaväe põhiosa. Kõige tugevamad neist olid seldžukid, kes valitsesid kalifaadis sultanitena 11.–12. sajandil. 
12. sajandi lõpus hakkas kaliifivõim tänu seldžukkide nõrgenemisele taas tugevnema. Sellele tõmbas kriipsu peale mongolite invasioon, mis hävitas 1258. aastal kalifaadi. Kaliifid põgenesid Egiptusesse, kus nad olid pelgalt usujuhid mamelukkide sultanivõimu all kuni 1517. aastani. Siis vallutas Egiptuse Osmanite sultan Selim I Sünge ning viis kaliifi İstanbuli. Pärast mõnda aega resideerimist Osmanite riigi pealinnas lasi Selim kaliifi korruptsiooni pärast vangi heita ning võttis endale tema tiitli. Selimi poeg Suleiman Tore lasi kaliifi küll vangist välja, ent sundis teda vandega kõigist kaliifi õigustest loobuma. Seejärel oli kaliifi tiitel Osmanite sultanite käes kuni 20. sajandi alguseni. 1924. aastal sundis ilmalikku Türgi Vabariiki üles ehitav Mustafa Kemal Atatürk viimase kaliifi oma tiitlist loobuma.
Olümpiavõitja

Olümpiavõitja on võistleja, kes on tänapäevastel olümpiamängudel võitnud kuldmedali (1896. aasta suveolümpiamängudel hõbemedali) või tulnud esimeseks antiikolümpiamängudel (antiikolümpial medaleid ei antud).
Gorbeia Inguruaki maakond

Gorbeia Inguruaki maakond ehk Estribaciones del Gorbea maakond on 3. järgu haldusüksus (maakond) Hispaanias Araba provintsi põhjaosas. Maakonna ametlik nimi on "Cuadrilla de Gorbeialdea/Gorbeialdeko Kuadrilla", aastani 2016 oli see "Cuadrilla de Zuya/Zuiako kuadrilla".
Maakonnas on Aramaio (Aramayona), Arratzu-Ubarrundia (Arrazua-Ubarrundia), Legutio (Legutiano), Urkabustaizi (Urcabustaiz) ja Zigoitia (Cigoitia) ja Zuia vald (Zuya).
Maakond piirneb põhjas Biskaia provintsiga, idas Gipuzkoa provintsi ja Arabako Lautada maakonnaga, lõunas Vitoria-Gasteizi ja Arabako Ibarraki maakonnaga ning läänes Kantauri Arabarra maakonnaga. Kõrgemad tipud asuvad Gorbea mäestikus (1481 meetrit) lõunas, põhjas asub Amboto tipp (1296 meetrit). Suurimad jõed on Ebro jõega ühenduses olev Baia ja Santa Engracía. Järvedest, millest enamik on paisjärved, on tähtsamad Urrunaga, Albina (50 ha) ja Gorbea (2 ha).
Maakonnas valitseb Atlandi ookeani äärsetele aladele iseloomulik kliima. Talvine keskmine temperatuur jääb +2,5 ja +5 kraadi piiresse ja juuli keskmine temperatuur on +17,5 kraadi. Sademeid on aastas keskmiselt 1500 mm. Peamisteks looduslikeks puudeks on männid ja kastanid.
Majandus tugineb peamiselt loomapidamisele ja metsatööstusele. Tähtsal kohal on linnukasvatus. Tööstus on koondunud peamiselt Legutio ümbrusse. Metallurgia ja toiduainete tööstus on Murgias ja Madrera-Izarras.
Ajaloost.
On teada, et ala oli kunagi Rooma Impeeriumi võimu all. Seda tõendab roomlaste rajatud "via romana Ab Asturica Burdigalam". On teada ka araablaste kohalolek pärast Rooma riigi langust. Umbes 1200. aastal inkorporeeris Alfinso VIII ala Kastiilia krooni alla. Aastal 1333 sai Villarreal de Alava (Legutio) kuningas Alfonso XI kontsessiooniga villa õigused. Varasemal keskajal jagunes maakond halduslikult "man"-piirkondadeks või "hermandad"ideks (hispaania keeles "mancomunidad", "hermandad"), ühendades erinevad külad ühe vanema alla. Kui Zigoitia ja Urkabustaiz liideti Ayala senjöörkonnaga 13. sajandil, moodustasidki nad koos Villareal de Álavaga ja ümbritsevate aladega maakonna, mida tänapäeval kutsutakse divisoria ibérica de Álavaks.
Maakonnas on palju looduskauneid kohti, teiste seas geoloogiliselt tähelepanuväärsed Mairuelegorreta koopad (Zigoitia vallas) ja Gujuli allikad (Urkabustaizi vallas), mis väljuvad Altube jõest. Tähtsaim kultuuriüritus on iga-aastane Baski folgifestival, mis peetakse juuli lõpul Zigoitias.
Arabako Lautada maakond

Arabako Lautada maakond ehk Llanada Alavesa maakond on maakond Araba provintsi kirdeosas. Aastani 2015 oli maakonna ametlik nimi hispaania keeles "Cuadrilla de Salvatierra" (Salvatierra maakond) ja baski keeles "Aguraingo Kuadrilla" (Aguraini maakond).
Maakond laiub Llanada Alavesa oru idaosas. Pinnamood on kujunenud peamiselt Zadorra jõe tegevuse tulemusel. Maakonna põhja- ja idaosas on pinnamood mägisem.
Maakonnas on kaheksa valda:
Despootia

Despootia (vanakreeka keeles δεσποτία ("despotía") sõnast δεσπότης ("despótes") 'valitseja') on valitsusvorm, mille puhul üksainus autoriteet – kas üksikisik (vt autokraatia) või omavahel seotud rühm inimesi (vt oligarhia) – omab riigis absoluutset poliitilist võimu. 
Klassikaliselt on despootia riik, kus üks isik kasutab ja käsutab kõike ja kõiki ning ülejäänud inimesed on tema orjad. Seda tüüpi despootia oli esimese tsivilisatsioonina Egiptuses, kus valitses Vaarao kui näide klassikalisest despoodist. Paljude Kolmanda Maailma islami riikide valitsusvorm võib isegi tänapäeval sarnaneda klassikalise despootiaga. 
Tänapäeval eeldatakse, et despootias otsustatakse türanlikult. Despootia oli kasutusel Bütsantsi keisririigis. Kuid võib esineda ka lahke või valgustatud despootia, mille näiteks oli 18. sajandi Euroopa, kus absoluutne monarh kasutas oma võimu selleks, et teostada reforme oma riigis.
Despootia kujunes välja ühiskondades, kus oli võimalik ellu jääda ainult tsentraliseeritud kommunikatsioonide kaudu, näiteks kunstniisutuspiirkondades. Põllumajandus eeldas kunstniisutust seal, kus kliima oli eriti kuiv: Lähis-Ida, Iraan, Iraak, Mesopotaamia, Araabia poolsaar, Kesk-Aasia, mõned Hiina läänepoolsed alad. Kuna mitte keegi ei olnud suuteline kunstlikku niisutust üksinda rajama, tuli seda teha tsentraliseeritult. Valitseja, kes seni oli maad enda kontrolli alla hoidnud, võttis selle enese omandisse. Maast sai tsentraliseeritud riiklik omand. Despootia üks iseloomulik tunnus on selles, et valitseja, bürokraatia ja riik samastuvad. Valitseja otsustas, kuhu vett anda, kuhu mitte anda, temast sõltusid inimeste elud. Kui ta otsustas keerata kommunikatsioonikraanid kinni, surdi külade ja linnade kaupa lihtsalt janusse. See andis talle tohutu võimu.
XVIII sajandi keskel andis Montesquieu despotismi mõistele teistlaadi sisu, kirjeldades sellega eriskummalist moodsat võimuvormi, kus valitsejad näevad palju vaeva, et võita alamate lojaalsust. See on ülalt alla toimiv võimuvorm, mille abil tagatakse alamate vabatahtlik allumine – valitsetavad on võimuga rahul ega hakka seetõttu ka vastu.
Arabako Mendialdea maakond

Arabako Mendialdea maakond ehk Montaña Alavesa maakond on 3. järgu haldusüksus (maakond) Hispaanias Araba provintsis. Maakonna ametlik nimi on baski keeles "Kanpezuko-Arabako Mendialdeko Kuadrilla" ja hispaania keeles "Cuadrilla de Campezo-Montaña Alavesa".
Maakonnas on kuus valda:
Errioxa Arabarra maakond

Errioxa Arabarra maakond ehk Rioja Alavesa maakond on 3. järgu haldusüksus (maakond) Hispaanias Araba provintsis. Maakonna ametlik nimi on baski keeles "Biasteri-Arabako Errioxako Kuadrilla" ja hispaania keeles "Cuadrilla de Laguardia-Rioja Alavesa".
Maakonnas on 15 valda:
Lõhevulkaan

Lõhevulkaan on vulkaan, mille puhul laava voolab välja maakoores olevate lõhede kaudu ning võib küllaldase laavakoguse korral katta suuri maa-alasid.
Lõhevulkaani laava on enamasti basaltse koostisega ja seega suhteliselt hästi voolav. Praeguse tuntuima esinemispaiga järgi tuntakse lõhevulkaane ka Islandi tüüpi vulkaanide nime all. Varem arvati, et Islandi tüüpi vulkaanid on midagi erakordset ja omast vaid Islandile, kuid tegelikult on selline vulkanism Maal väga levinud. Ta on meie pilgu eest reeglina hästi varjatud, sest toimub enamasti ookeani põhjas. Island on saar, mis paikneb ookeani keskaheliku kohal, olles põhimõtteliselt üle merepinna kergitatud osa ookeani põhjast.
Sellised vulkaanid tekivad ookeani keskahelikes, kus toimub ookeanibasseini laienemine. Sellega seostub ka magma basaltne iseloom, mis on ookeanilise maakoore aluse peridotiitse vahevöö osalise sulamise tulemus. Lõhevulkaan kujutab endast vedela magmaga daiki, mis on jõudnud maapinnani. Lõhevulkaanid võivad põhjustada nn laavafontääne.
Lõhevulkaane ei peeta üldiselt eraldi vulkaanitüübiks, sest aja jooksul asendub piklik lõhe ühe või mitme kesklõõriga ning areneb välja kiht- või kilpvulkaan(id). Ühe purske ajal võib avanenud lõhesid olla ka mitu. Vulkaanilise aktiivsuse lakates magma tardub ning pitseerib lõhe kinni ning uuesti ta tavaliselt enam ei avane. Küll aga võib aja jooksul tekkida uus eelmisega paralleelne lõhe.
Tuntuim ja hävitavaimate tagajärgedega lõhepurse toimus Islandil 1783. aastal. Laki vulkaan paiskas siis välja 12 km³ laavat, mis kattis 565 km² suuruse ala. Koos kaasmõjudega oli see Islandi elanikele üks ajaloo suurimaid katastroofe. Hukkus suurem osa kariloomadest, hävis saak ning nälga suri veerand Islandi elanikest.
41

41. aasta
Sajandid: 1. sajand eKr - 1. sajand - 2. sajand
Aastakümned:0. aastad eKr 0. aastad 10. aastad 20. aastad 30. aastad - 40. aastad - 50. aastad 60. aastad 70. aastad 80. aastad 90. aastad 
Aastad: 36 37 38 39 40 - 41 - 42 43 44 45 46
Saritootmine

Saritootmine (ka: "seeriatootmine") masinatööstuses on detailide, masinate või masinaosade perioodiline korduvvalmistamine. Sõltuvalt detailide arvust partiis eristatakse väike-, kesk- ja suursaritootmist. Kasutatakse nii universaalseid kui spetsiaalseid tööpinke ja lõikeriistu ning spetsiaalseid rakiseid, šabloone, kaliibreid.
Üksiktootmine

Üksiktootmine tähendab vaid üksikute detailide, masinate või masinaosade valmistamist kusjuures see üldse ei kordu või kordub määramata ajavahemiku pärast. Tööpingid, tarvikud, lõike- ja mõõteriistad on universaalsed. Püütakse töödelda võimalikult palju tooriku pindu samal pingil.
1070. aastad

1070. aastad
1070. aastad on aastad 1070–1079 pKr.
Sajandid: 10. sajand - 11. sajand - 12. sajand
Kümnendid: 1010. aastad 1020. aastad 1030. aastad 1040. aastad 1050. aastad - 1060. aastad - 1070. aastad 1080. aastad 1090. aastad 1100. aastad 1110. aastad
Aastad: 1070 1071 1072 1073 1074 1075 1076 1077 1078 1079
Operatsioon (masinaehitus)

Operatsiooniks nimetatakse masinaehituses tehnoloogilise protsessi osa, mis sooritatakse ühel töökohal kuni üleminekuni järgmise tooriku töötlemiseni.
Toorikut võib nihutada või ümber paigutada. Kui näiteks võlli töödelda algul ühest otsast, siis võll ümber pöörata ja treida teine ots, siis on see kõik üks operatsioon. Kui aga ühe partii kõikidel võllidel treida algul üks ots ning seejärel kõigil teine ots, siis on tegemist kahe operatsiooniga.
Ülesseade

Ülesseade on operatsiooni osa, mis tehakse ühe kinnitusega. Kui vahepeal toorik vabastada ja siis uuesti kinnitada, siis on tegemist mitme ülesseadega.
Positsioon (masinaehitus)

Positsioon on operatsiooni osa, mis tehakse ühe kinnitusega ja detaili muutumatu asendiga pingi tööorganite suhtes.
Siire (masinaehitus)

Siire on operatsiooni osa, mille käigus töödeldakse tooriku sama pinda sama tööriista ja sama töörežiimiga. Siire võib koosneda ühest või mitmest läbimist.
1154

1154. aasta
Sajandid: 11. sajand - 12. sajand - 13. sajand
Aastakümned: 1100. aastad 1110. aastad 1120. aastad 1130. aastad 1140. aastad - 1150. aastad - 1160. aastad 1170. aastad 1180. aastad 1190. aastad 1200. aastad
Aastad: 1149 1150 1151 1152 1153 - 1154 - 1155 1156 1157 1158 1159
Läbim

Läbim on siirde osa, mis toimub tööriista ühel tööliikumisel ettenihke suunas. Ühe läbimiga eraldatakse üks materjalikiht.
Soveldamine

Soveldamine on detailide viimistlusoperatsioon tihedalt sulguvate (hermeetiliste) liidete valmistamiseks.
Tööriist.
Tööriistaks on soveldi, mille pind on kaetud õliga segatud abrasiivpulbriga. Soveldid võivad olla lamedad, silindrilise sisepinnaga või koonilised. Soveldi tehakse töödeldava detaili materjalist pehmem, et abrasiivosakesed soveldisse kinni jääksid. Materjaliks sobivad hallmalm, pehme teras, vask, plii, kõva puit vms. Eelsoveldid tehakse eriti pehmest materjalist (vask, antimon), mis seob jämedaid abrasiivteri. Soveldi pinnale tehakse 1-2 millimeetri sügavused jooned. Lõpp ja peensoveldid on siledad ning tavaliselt malmist. Soveldamise jõudlus ja kvaliteet sõltub oluliselt ka määrdeainest. Enamasti kasutatakse määrdeainena tärpentini, petrooli, mineraalõli ja searasva. Eriti täpse soveldamise puhul aga ka piiritust või aviobensiini.
Kolvirõnga soveldamine.
Kolvirõnga soveldamisel seatakse rõngas puitklotsi soonde ja liigutatakse ringjooneliselt mööda soveldit. Alul soveldatakse jämeda abrasiivpulbriga, siis pestakse see hoolikalt maha ning seejärel korratakse protsessi peenema pulbriga. Väliseid silinderpindu soveldatakse trei- või puurpinkides. Suuremate detailide korral sarnaneb soveldi lapikviiliga, väikeste detailide korral on selleks reguleeritav puks.
Täpsus.
Soveldamise puhul saavutatakse täpsus IT4...IT5 ja pinnakaredus Ra=0,05μm ja siledam. Töötlusvaru jäetakse 0,01-0,012 mm.
Operatsioon

"Operatsioon" (ladina sõnast "operatio" 'tegevus, töö') on mitmetähenduslik sõna.
1. sajand eKr

1. sajand ekr ehk I sajand eKr ehk e.m.a. oli viimane sajand enne kristlikku ajaarvamist. Sajand algas 1. jaanuaril 100 eKr ja lõppes 31. detsembril 1 eKr. 
Kümnendid ja aastad.
100. aastad eKr: 100 eKr
90. aastad eKr: 99 eKr, 98 eKr, 97 eKr, 96 eKr, 95 eKr, 94 eKr, 93 eKr, 92 eKr, 91 eKr, 90 eKr
80. aastad eKr: 89 eKr, 88 eKr, 87 eKr, 86 eKr, 85 eKr, 84 eKr, 83 eKr, 82 eKr, 81 eKr, 80 eKr
70. aastad eKr: 79 eKr, 78 eKr, 77 eKr, 76 eKr, 75 eKr, 74 eKr, 73 eKr, 72 eKr, 71 eKr, 70 eKr
60. aastad eKr: 69 eKr, 68 eKr, 67 eKr, 66 eKr, 65 eKr, 64 eKr, 63 eKr, 62 eKr, 61 eKr, 60 eKr
50. aastad eKr: 59 eKr, 58 eKr, 57 eKr, 56 eKr, 55 eKr, 54 eKr, 53 eKr, 52 eKr, 51 eKr, 50 eKr
40. aastad eKr: 49 eKr, 48 eKr, 47 eKr, 46 eKr, 45 eKr, 44 eKr, 43 eKr, 42 eKr, 41 eKr, 40 eKr
30. aastad eKr: 39 eKr, 38 eKr, 37 eKr, 36 eKr, 35 eKr, 34 eKr, 33 eKr, 32 eKr, 31 eKr, 30 eKr
20. aastad eKr: 29 eKr, 28 eKr, 27 eKr, 26 eKr, 25 eKr, 24 eKr, 23 eKr, 22 eKr, 21 eKr, 20 eKr
10. aastad eKr: 19 eKr, 18 eKr, 17 eKr, 16 eKr, 15 eKr, 14 eKr, 13 eKr, 12 eKr, 11 eKr, 10 eKr
0. aastad eKr: 9 eKr, 8 eKr, 7 eKr, 6 eKr, 5 eKr, 4 eKr, 3 eKr, 2 eKr, 1 eKr
Eripöörang

Eripöörang on aine optiline aktiivsus ühikulise kontsentratsiooni ja teepikkuse juures.
Eripöörang [α] on enantiomeere (optilisi isomeere) iseloomustav suurus, mis lahuste puhul võrdub polariseeritud valguse pöördenurgaga, mille tekitaks 10 cm paksune lahuse kiht kontsentratsiooniga 1. Viimase all mõeldakse lahust, mille 1 cm3 sisaldab 1 grammi optiliselt aktiivset ainet.
Seega pöördenurk α = [α]·c·l, millest eripöörang [α] = α/(c·l).
Eripöörangu sümboli juurde märgitakse ka kasutatud valguse lainepikkus ja lahuse temperatuur. Tavaliselt määratakse eripöörang temperatuuril 20 °C lainepikkusel λ = 589 nm (naatriumiaurude kollane D-joon): [α]20 °CD.
Ruumalalise kontsentratsiooni c asemel võib kasutada ka kaalulist kontsentratsiooni p. Selle all mõistetakse lahustunud aine hulka grammides 1 grammi lahuse kohta. Seose mõlema kontsentratsiooni vahel saame, teades lahuse tihedust e, mida saab mõõta areomeetriga. Et 1 cm3 lahust sisaldab c grammi ainet ja kaalub samaaegselt e grammi, siis kaaluline kontsentratsioon.
Siit c = p·e ja [α] = α/(p·e·l).
Valged roosid (album)

"Valged roosid" on Tarmo Pihlapi 1999. aastal ilmunud stuudioalbum, mis ilmus helikassetina ja CD-na.
Albumi andis välja Hitivabrik.
Albumil on 18 laulu, kogupikkusega 53 minutit 20 sekundi
Hard Rock Hallelujah

"Hard Rock Hallelujah" on Soome bändi Lordi "heavy metal"'i stiilis laul, mis võitis 2006. aasta Eurovisiooni lauluvõistluse.
Laulu autor on Lordi laulja Tomi Putaansuu ehk Mr. Lordi.
Laul ilmus Lordi albumil "The Arockalypse" ja singlina 19. mail 2006. Singli andis Soomes välja Sony BMG, Saksamaal Drakkar Entertainment ja selle produtseeris Jyrki Tuovinen.
Laulu kestus helikandjal on 3 minutit 4 sekundit.
Eurovisiooni lauluvõistlusel läbis laul 18. mail 2006 eelvooru ja võitis finaali, kogudes 292 punkti. See oli enne 2009. aastat Eurovisiooni lauluvõistlust ajaloos suurim punktisumma, kuid mitte ülekaalukaim võit, sest ka hääletanud maade arv oli rekordiline. Samuti oli see esimene võitjaks tulnud "hard rock"'i stiilis laul ja esimene Soome laul, mis pääses esimese viie hulka.
6. mail 2006 toimus Tamperes Soome Eurovisioonil osalemise 40. aastapäeva tähistav galakontsert-telesaade "Muistathan" ('Kas mäletad?'), millel kanti ette 12 valitud laulu Soomet esindanud laulude seas. Televaatajad hääletasid parimaks laulu "Hard Rock Hallelujah" (41,6% häältest).
Laul ilmus ka 2007. aasta suvel ilmunud filmi "The Hills Have Eyes 2" "soundtrack"'il. Film "The Hills Have Eyes 2" ("Mägedel on silmad 2") on 1977. aastal valminud õudusfilmi uusversiooni järg, mille autor on uusversiooni stsenarist ja produtsent.
Saksamaal sai singel kuldalbumi staatuse, kus auhind anti pidulikult üle 25. augustil 2006 Leipzigis.
Muusikavideo.
Laulule on tehtud kaks muusikavideot – esimene valmis 2006. aastal, mille lavastas Pete Riski ja teine, uuem, 2007. aastal Helsingis toimunud Eurovisiooni finaali jaoks, mille lavastas Antti J. Jokinen. Viimane video filmiti Lapimaa looduses ja stuudios. Video eelarve oli üle 200 000 euro. Lisaks Lordi liikmetele oli uuemas videos peaosaline Soome näitleja Jasper Pääkkönen.
54

54. aasta (LIV) oli 1. sajandi 54. aasta.
Soome tähestik

Soome tähestik põhineb ladina tähestikul ja selle saksa ning rootsi täiendustel.
Soome tähestikus on 28 (+ 3) tähte:
A, B, C, D, E, F, G, H, I, J, K, L, M, N, O, P, Q, R, S, T, U, V (W), X, Y, Z, Å, Ä, Ö.
Kolme tähte "Š", "W" and "Ž" ei peeta iseseisvateks tähtedeks ja nende tähtedega algavad sõnad järjestatakse vastavalt "S", "V" ja "Z" alla.
Tähte "Å" kasutatakse vaid rootsi nimede kirjutamiseks.
Tähti "C", "Q" ja "X" kasutatakse vaid võõrnimedes.
Tähti "B", "F" ja "G" kasutatakse võõrhäälikute märkimiseks.
Lordprotektor

Lordprotektor oli Inglismaa valitsejate tiitel aastail 1653–1659
Populatsioonidünaamika

Populatsioonidünaamika on bioloogia (täpsemalt ökoloogia) haru, mis tegeleb elusorganismide populatsioonide arvukuse muutumise seaduspärade uurimisega. Inimpopulatsiooni uurimisega tegelevat teadusharu nimetatakse seejuures tavaliselt demograafiaks. 
Ajalugu.
Populatsioonidünaamika on eksisteerinud üle 200 aasta (algust arvatakse tavaliselt Thomas Malthusest), kuigi lähiajal on matemaatilise bioloogia uurimisaines kõvasti laienenud. 
Esimeseks populatsioonidünaamika põhimõtteks peetakse Malthuse võrrandit kasutavat kasvuteooriat, mida ilmekalt kujutab Malthuse kasvumudel. (Põhimõtteliselt kasvab iga populatsioon niikaua, kuni loodus paneb endapoolsed piirangud, milleks on reeglina toiduvarud). 
Varases perioodis domineerisid demograafia-alased uuringud. 19. sajandil täiustasid ja parandasid Benjamin Gompertz ja Pierre François Verhulst Malthuse demograafilist mudelit. 
Populatsioonidünaamika tänapäeval.
Üldisema formulatsiooni pakkus välja 1959. aastal F. J. Richards, mille järgi Gompertzi, Verhulsti ja ka Ludwig von Bertalanffy mudelid katavad vaid spetsiifilisi juhtumeid üldisest formulatsioonist. Arvutimängud SimCity ja MMORPG Ultima Online, proovisid koos paljude teistega simuleerida mõningaid neist populatsioonidünaamikaist. 
Populatsioonidünaamika püüab uurida ka küsimusi, mis puudutavad vananevaid populatsioone või populatsiooni(de) lakkamist.
Populatsioonidünaamikaks nimetatakse marginaalseid ja pikaajalisi muutusi elusolendite arvukuses, kaaludes ja keskmises vanuses, ühes või mitmes populatsioonis, ja bioloogilisi ning keskkonnaprotsesse, mis neid muutusi mõjutanud on.
Kalade ja metsloomadega tegelevatel organisatsioonidel iseloomustavad populatsioone kolme tüüpi dünaamilised funktsioonid. Isendite tihedus populatsioonis mõjutab kõiki kolme dünaamiliste populatsioonide funktsioone.
Sisseränne ja väljaränne on samuti tähtsad populatsiooni arvukust mõjustavad protsessid.
Kõiki neid mõõdetakse, et määrata kindlaks kogutava saagi hulk, mis tähendab isendeid, keda võib populatsioonist eemaldada, mõjutamata populatsiooni pikemaajalist stabiilsust või keskmist populatsiooni suurust. Saak, mis mahub kogutava saagi piiresse loetakse kompenseeritavaks suremuseks, kuna välja püütud kalad asendavad neid surmi, mis muidu looduslikult toimuksid. Sellest piirist edasist püüki kutsutakse lisanduvaks suremuseks, lisana kõigile isenditele, kes muidu ehk loomulikku surma oleks võinud surra. Need väljendid ei ole ülima hea ja halva vasteteks populatsioonide majandamisel, näiteks, hirvede puhul üritab DNR nende arvukust vähendada, kuna jahimehed on hirvepullide arvukust tunduvalt vähendanud ja emaseid hirvi on ebaloomulikult palju.
!!!

!!! on Ameerika Ühendriikide "dance-punk"'i ansambel.
Louden Up Now

"Louden Up Now" on ansambli !!! album, mis paistab silma nii oma modernse lähenemisega punkmuusikale läbi "indie"- ja rokkmuusika kui ka terava poliitilise tekstiga, milles ei jäeta mainimata sõdu ega leppimatust Bushi ja Blairi poliitikaga.
Plaat on välja antud plaadifirma Warp Records poolt 7. juunil 2004 ning plaadifirma Touch and Go Recordsi poolt 8. juunil 2004.
Sidur

Sidur on seade, mis on ette nähtud vedava võlli pöörlemise ülekandmiseks veetavale võllile. 
Klassifikatsioon.
Töö iseloomu ja põhiotstarbe järgi.
Mõned sidurid töötavad üheaegselt nii kaitse- kui ka lülitavate siduritena.
Sidurite arvutus.
Sidureid ei arvutata nimi-, vaid arvutusliku pöördemomendi järgi: Ma = kr Mn, kus Mn on võlli nimipöördemoment (Mn = N/ω); kr – režiimitegur, mis leitakse käsiraamatutes ja erialases kirjanduses toodud tabelitest vastavalt masina tüübile ja töörežiimile; kr = 1,25...5,0
Siduripoolmete kinnitamine võllidele.
Siduripoolmed kinnitatakse silindrilistele või koonilistele võlliotstele. Ühes suunas pöörlevate mõõdukalt koormatud võllidele (τ&lt;15 MPa) kinnitatakse siduripoolmed siirdeistuga H7/k6, H7/m6 vms.
Muutuva pöörlemissuunaga ja raskelt koormatud (τ&gt;15 MPa) võllidel kasutatakse istu H7/n6.
Siduripool kinnitatakse silindrilisele võlliotsale hammasliitega, kui liistliite arvutus annab istamiskoha pikkuse &gt; 1,5d. Hammasliide keskmestatakse välisläbimõõdu D järgi istuga H7/j6.
Siduripoolme kinnitamisel silindrilisele võlliotsale pressliitega ja sellelt mahavõtmisel võib tekkida raskusi, mida saab vältida koonilise võlliotsa kasutamisel. Siduripoolme surumine koonilisele võlliotsale tekitab liites suure pingu ja kindlustab siduripoolme täpse radiaal- ja nurkasendi võlli suhtes. Seepärast suure koormuse ning tõukelise, löögilise ja reversiivse töö korral eelistatakse sidurid istata koonilistele võlliotstele, kuigi neid on keerukam valmistada. Siduripoole istamisel võlliotsale tuleb tingimata rakendada telgjõudu.
Kindel on ka kinnitamine poldi ja mutriga.
Lühikese rummuavaga (l/d &lt;0,8) ning siledale või hammasliitega silindrilisele võlliotsale istatud siduripoolme täpseks paigaldamiseks surutakse see mutriga vastu võlli õlgmikku. Sageli paigaldatakse siduripoolme ja laagrivõru vahele puks, mida ümbritseb kaelustihend.
Sidurit võib võlliotsale kinnitada veel seibiga, vedrurõnga vms taolise vahendiga.
Autechre

Autechre on inglise elektroonilise muusika ansambel. Ansamblisse kuuluvad Rob Brown ja Sean Booth.
Kui 1990. aastate alguses ja keskel võis Autechre repertuaarist leida äratuntavaid meloodiaid, siis hiljem säilis peamiselt harmoniseeritud põhi, kuid kohati kadus seegi, jättes alles ainult rütmi, mis oma keerukuselt muutus sama raskesti kuulatavaks kui Stockhauseni või Cage'i minimalistlik muusika eelmise sajandi keskosas. Nõnda lähenes ansambel üha enam elektronmuusikale akadeemilises mõistes.
Rob ja Sean tutvusid ühise sõbra kaudu. Algul vahetati niisama lemmiksingleid ja muusikat, kuni tänu õnnelikule juhusele saadi keldriruumitäie analoogmuusikariistu. Juba enne keskkooli lõppu alustasid nad iseenda muusikaga eksperimenteerimist.
Esimesed katsed väikeste plaadifirmade kaudu oma muusikat avaldada kukkus masendavalt läbi. Kuni nad avastasid Warp Recordsi ja saatsid oma kassetid sinna. Sean ja Rob tundsid, et Warpi esimesed avaldatud plaadid artistidelt Sweet Exorcist, Nightmares on Wax, B12 andsid märku uue ajastu tekkimisest Suurbritannia teknomaastikul ning Autechrel võiks samuti olla oluline roll selle kujundamisel.
Juba debüütalbum "Incunabula" andis mõista, et mehed liiguvad mööda oma rada. Sellele järgnenud LP "Amber" kirjutas ansambli "ambient"-muusika ajalukku. 1995. aastal ilmunud "Tri Repetae++" lõi aga uppi kõik seni teknomuusikas kehtinud reeglid ning seda plaati peetakse senini Autechre geniaalseimaks saavutuseks.
Rõhk

Rõhk on füüsikaline suurus, mis väljendub pinnaühikule selle normaali sihis mõjuva jõuna. Kui jõud mõjub ühtlaselt tasapinnale, siis võrdub rõhk mõjuva jõu ja pindala jagatisega:
formula_1 
kus 
formula_2 on rõhk, 
formula_3 on tasapinnaga risti mõjuv jõud,
formula_4 on pindala, millele jõud mõjub. 
Rõhu tähis "p" tuleneb ladina keele sõnast "pressiō" (rõhk). 
Rõhu mõõtühikühik SI-süsteemis on paskal (njuuton ruutmeetri kohta). Kasutusel on ka teisi rõhuühikuid, näiteks USAs jõunael ruuttolli kohta ("pound-force per square inch", tähis "psi"); atmosfäärirõhku mõõdetakse torrides või elavhõbedasamba millimeetrites (mm Hg).
Rõhu mõõteriistad on manomeeter, baromeeter ja vaakummeeter.
Rõhk eri keskkondades.
Kui välisjõud mõjub tahkele kehale, siis annab keha rõhu edasi mõjuva jõu suunas. Vedelikud ja gaasid annavad neile mõjuva rõhu edasi kõikides suundades ühesuguselt.
Vedeliku rõhk ühendatud anumates.
Kuna vedelikus on samal sügavusel rõhk ühesugune, siis paigaloleva ühtlase koostisega vedeliku vaba pind on suvalise kujuga ühendatud anumates samal kõrgusel.
Kui ühendatud anumatesse valada erineva tihedusega vedelikke, siis jääb rõhk samal sügavusel ikkagi ühesuguseks, kuid vedelikusammaste kõrgused on erinevad.
62

62. aasta (LXII) oli 1. sajandi 62. aasta.
79

79. aasta
Sajandid: 1. sajand eKr - 1. sajand - 2. sajand
Aastakümned: 20. aastad 30. aastad 40. aastad 50. aastad 60. aastad- 70. aastad - 80. aastad 90. aastad 100. aastad 110. aastad 120. aastad
Aastad: 74 75 76 77 78 - 79 - 80 81 82 83 84
Kaiserslautern

Kaiserslautern on kreisivaba linn Saksamaal Rheinland-Pfalzi liidumaal.
Linnas elab umbes 98 500 inimest, kuid lisaks neile elab linnas ja selle lähiümbruses veel umbes 48 000 USA kodanikku (sõjaväelased, erusõjaväelased ja nende pere liikmed), sest linnas ja selle lähedal (Ramstein) on suured sõjaväebaasid.
Ajalugu.
Tänapäeva linna kohale rajas pärast 1152. aastat Friedrich I Barbarossa omale palee, mille juurde tekkis Lauterni asula. 1276. aastal sai Lautern linnaõigused ja 1375. aastal tänapäevase nime.
Haridus ja teadus.
Linnas on aastal 1970 asutatud Kaiserslauterni ülikool.
Sport.
Linn on tuntud jalgpalliklubi FC Kaiserslauterni kodulinnana.
78

78. aasta
Sajandid: 1. sajand eKr - 1. sajand - 2. sajand
Aastakümned: 20. aastad 30. aastad 40. aastad 50. aastad 60. aastad- 70. aastad - 80. aastad 90. aastad 100. aastad 110. aastad 120. aastad
Aastad: 73 74 75 76 77 - 78 - 79 80 81 82 83
77

77. aasta
Sajandid: 1. sajand eKr - 1. sajand - 2. sajand
Aastakümned: 20. aastad 30. aastad 40. aastad 50. aastad 60. aastad- 70. aastad - 80. aastad 90. aastad 100. aastad 110. aastad 120. aastad
Aastad: 72 73 74 75 76 - 77 - 78 79 80 81 82
96

96 (XCVI) oli 1. sajandi 96. aasta.
97

97. aasta
Sajandid: 1. sajand eKr - 1. sajand - 2. sajand
Aastakümned: 40. aastad 50. aastad 60. aastad 70. aastad 80. aastad - 90. aastad - 100. aastad110. aastad 120. aastad 130. aastad 140. aastad
Aastad: 92 93 94 95 96 - 97 - 98 99 100 101 102
98

98. aasta
Sajandid: 1. sajand eKr – 1. sajand – 2. sajand
Aastakümned: 40. aastad 50. aastad 60. aastad 70. aastad 80. aastad – 90. aastad – 100. aastad 110. aastad 120. aastad 130. aastad 140. aastad
Aastad: 93 94 95 96 97 – 98 – 99 100 101 102 103
99

99. aasta
Sajandid: 1. sajand eKr - 1. sajand - 2. sajand
Aastakümned: 40. aastad 50. aastad 60. aastad 70. aastad 80. aastad - 90. aastad - 100. aastad 110. aastad 120. aastad 130. aastad 140. aastad
Aastad: 94 95 96 97 98 - 99 - 100 101 102 103 104
100

100. aasta
Sajandid: 1. sajand eKr - 1. sajand - 2. sajand
Aastakümned: 50. aastad 60. aastad 70. aastad 80. aastad 90. aastad - 100. aastad - 110. aastad 120. aastad 130. aastad 140. aastad 150. aastad
Aastad: 95 96 97 98 99 - 100 - 101 102 103 104 105
SMASH

"SMASH" on Jackson And His Computer Bandi debüütalbum, mis avaldati 20. septembril 2005.
Plaadil on esitaja 4 aastat kogutud IDM- ja "house"-stiilis lood.
Jäävöönd

Jäävöönd ehk jää- ja külmakõrbed on loodusvöönd, arktilise ja antarktilise geograafilise vöötme osa.
See on Maa poolusi ümbritsev ala, kus maapind on kogu aasta jooksul kaetud lume ja jääga.
Jäävöötme koosseisu kuuluvad arktiline kõrb ja antarktiline kõrb.
Maleolümpia

Maleolümpia on võistkondlik maleturniir, mida korraldab Rahvusvaheline Maleföderatsioon (FIDE). Esimene ametlik maleolümpia peeti 1927. aastal, esimene naiste maleolümpia peeti 1957. aastal. FIDE ise moodustati 1924. aastal Pariisis peetud esimese mitteametliku maleolümpia lõpupäeval. Too võistlus organiseeriti ideega lülitada male Pariisi olümpiamängude kavva. Siiani ei ole male olümpiaalaks küll saanud, aga 1999. aastal võeti FIDE vastu Rahvusvahelise Olümpiakomitee liikmeskonda.
Nauru Bwiema

"Nauru Bwiema" ('Nauru laul') on Nauru Vabariigi riigihümn. 
Muusika autor on Austraalia lennuväemajor Laurence Henry Hicks ja sõnade autor Margaret Hendrie.
Hümn võeti ametlikult kasutusele 1968. 
Naurukeelsed sõnad.
Nauru bwiema, ngabena ma auwe.&lt;br&gt;
Ma dedaro bwe dogum, mo otata bet egom.&lt;br&gt;
Atsin ngago bwien okor, ama bagadugu&lt;br&gt;
Epoa ngabuna ri nan orre bet imur.&lt;br&gt;
Ama memag ma nan epodan eredu won engiden,&lt;br&gt;
Miyan aema ngeiyin ouge, Nauru eko dogin! 
Vanas kirjaviisis.
Naoero buiema, ñabena ma auwe.&lt;br&gt;
Ma dedaro buã dogum, mo otata bet egom.&lt;br&gt;
Atsin ñago buiãn okor, ama bagadugu&lt;br&gt;
Epoa ñabuna ri nan orre bet imur.&lt;br&gt;
Ama memak ma nan epodan eredu won eñiden,&lt;br&gt;
Mijan aema ñeijin ouge,&lt;br&gt;
Naoero eko tokin!&lt;br&gt;
Ingliskeelsed sõnad.
Nauru our homeland, the land we dearly love,&lt;br&gt;
We all pray for you and we also praise your name.&lt;br&gt;
Since long ago you have been the home of our great forefathers&lt;br&gt;
And will be for generations yet to come.&lt;br&gt;
We all join in together to honour your flag,&lt;br&gt;
And we shall rejoice together and say;&lt;br&gt;
Nauru for evermore!&lt;br&gt;
Ligikaudne eestikeelne tõlge.
Nauru, meie kodumaa, palavalt armastatud maa,&lt;br&gt;
me palvetame sinu eest ja ülistame sinu nime.&lt;br&gt;
Iidsest ajast oled olnud meie kangete esiisade kodu&lt;br&gt;
ja jääd selleks tulevastes põlvedes.&lt;br&gt;
Austame koos sinu lippu&lt;br&gt;
ja rõõmustame koos, öeldes:&lt;br&gt;
Nauru jääb igavesti kestma.
Münt

Münt (ka: "metallraha") on kõvast materjalist (enamasti metallist) valmistatud rahamärk.
Mündi omapärast lõhna põhjustab ühend 1-okteen-3-oon.
Kindral

Kindral ehk täiskindral on paljude riikide sõjaväeline auaste, mis on reeglina kõrgem kindralleitnandist ja madalam marssalist või sellele vastavast auastmest. Mereväes vastab sellele admiral. Mõistet "kindral" kasutatakse ka üldistavalt nende sõjaväelaste kohta, kellel on mõni kindrali auaste. Samuti on kindral vaimuliku ordu juht.
Eesti.
Kindral on Eesti kaitseväe kõrgeim auaste, millest madalam on kindralleitnant. Mereväes vastab sellele admiral.
1918−1940.
Kindrali ja sellega võrdsele admirali auastmele võis ülendada sõjaväelasi, kes teenisid Sõjavägede Juhataja ametikohal. Kuni 1940. aastani teenis Eesti sõjaväes üks kindral.
Ameerika Ühendriigid.
Ameerika Ühendriikide maa-, merejala-, õhu- ja kosmoseväes on kindral (General – neljatärnikindral, NATO OF-9) kõrgeim sõjaväeline auaste ja neljast kindralite auastmest kõrgeim. Armees ja õhuväes on küll ka veel viietärnilised auastmed (armeekindral (General of the Army) ja õhuväekindral (General of the Air Force)), kuid neid antakse ainult sõja ajal. Merejalaväes viietärnilist auastet ei ole. Seega on kindral kõrgeim auaste, mida saab ohvitserile rahuajal anda.
Kokku on USA sõjaväes aktiivteenistuses kindraleid (kokku ühe-, kahe-, kolme- ja neljatärnikindraleid) lubatud olla jalaväes 231, õhuväes 198 ja merejalaväes 62; ainult kuni 25% tohivad olla kolme- või neljatärnikindralid. Ka neljatärnikindralite arv on rangelt piiratud: jalaväes 7, õhuväes 8, merejalaväes 2 ja kosmoseväes 1.
Sarnaselt eelneva, kindralleitnandi (kolmetärnikindral) auastmega on (neljatärni)kindrali auaste ajutine ja seotud vastava ametiga, auaste antakse ainult ohvitseri nimetamisel ametisse, mis auastet eeldab, ning kestab kuni ohvitseri ametist vabastamiseni, kuid ohvitser võib erru minna sellessamas auastmes. Kindralid nimetab ametisse ja auastmesse president, kandidaadid peavad olema vähemalt brigaadikindralid, presidenti nõustavad kaitseminister, väeliikide ministrid ja staabiülemad. Ohvitserid kinnitab ametisse senat. Enamus kindralite ameteid kestavad kolm aastat.
Kindral peab erru minema kõige hiljem pärast 40 aastat teenistust, kui tema teenistusaega ei pikendata, või kuu pärast oma 64. sünnipäeva, kuid kaitseminister saab seda pikendada kuni ohvitseri 66. ja president kuni 68. sünnipäevani. Et erru minna neljatärnikindrali auastmes, peab ohvitser auastmes olles sooritama vähemalt kolm aastat rahuldavat teenistust aktiivteenistuses.
Leedu.
Kindrali auaste (leedu keeles "generolas") on Leedu maaväe kõrgeim auaste. See kehtestati 2023. aastal. Aukraad on madalam kindralleitnandist. Ainsana on auaste antud Leedu kaitseväe juhatajale Valdemaras Rupšysele, kellele see omistati 10. juulil 2023.
Ukraina.
Kindral on Ukraina relvajõudude kõrgeim auaste.
Frederick Cook

Frederick Albert Cook (10. juuni 1865 Hortonville, New Yorgi osariik – 5. august 1940 New Rochelle, New Yorgi osariik) oli USA polaaruurija.
Tema vanemad olid saksa immigrandid Theodore ja Magdalena Koch (nii "Koch" saksa keeles kui "cook" inglise keeles tähendavad kokka).
Cook väitis, et ronis 1906 esimese inimesena maailmas Mount McKinley otsa. Hiljem selgus, et ta seda ei teinud. Sel põhjusel läks tal hiljem raskeks panna inimesi uskuma, et käis põhjapoolusel.
Väidetavasti jõudis ta 21. aprillil 1908 põhjapoolusele. Algul võeti teda kogu maailmas vastu kangelasena, kuid siis tekkis tal raskusi tõestamisega, et ta tõesti poolusel käis. Oma märkmed oli ta jätnud küti Harry Whitney juurde Gröönimaale, et need kelguga transportimisel kaotsi ei läheks, ent tema kaks kaaslast, eskimod, ajasid vastuolulist juttu.
Robert Peary, kes väidetavalt jõudis põhjapoolusele 6. aprillil 1909, oli nende eesotsas, kes süüdistasid Cooki pettuses. Samas, kui Whitney tahtis Parry laevaga Cooki märkmed USA-sse tuua, et nendega Cooki õigsust tõendada, keeldus ta Cooki märkmeid laevale lubamast ja need pole säilinud. Cooki täpne teekond on teadmata.
Süüdistused, mida Peary Cooki vastu esitas, käivad üldjuhul ka tema enese kohta. Ehkki teatmeteostes nimetatakse sageli Pearyt põhjapooluse avastajana, arvatakse tänapäeval, et Peary ei jõudnud niigi kaugele kui Cook.
Siiski oli Peary oma konkurendi mustamises edukam ja saavutas lõpuks selle, et 1923–1930 viibis Cook pettuse eest vangis. 1940, vahetult enne Cooki surma, andis president Franklin Roosevelt talle amnestia.
Looduskaitsemärk

Looduskaitsemärk oli Eesti teenetemärk, mida anti loodushoiualaste teenete eest. Tegemist oli kõige haruldasema Eesti teenetemärgiga, mida anti kolmes järgus kokku 25 isikule, kusjuures I järgu märgiga toimus vaid üks autasustamine. 
Looduskaitsemärk asutati Vabariigi Presidendi otsusega 27. veebruaril 1940 ja seda anti ainult üks kord, sama aasta 1. mail, Loodushoiu Nõukogu otsuse alusel 24. aprillist 1940. Kaks looduskaitsemärki määrati sama aasta 20. juunil, kuid neid ei antud tõenäoliselt kätte.
Loodushoiu Nõukogu oli esitanud Looduskaitsemärgi statuudi Vabariigi Presidendile kinnitamiseks 25. novembril 1939, pärast kaks aastat kestnud vaidlusi. Looduskaitsemärgi andmise korra kinnitas sotsiaalminister 14. aprillil 1940. 
On säilinud ka 1938. aastal A. Undriste kujundatud Looduskaitsemärgi I järgu teenetemärgi proovieksemplar.
Kõik looduskaitsemärgi saanud isikud said tasuta Loodushoiu- ja Turismi-instituudi kirjastatud aastaraamatud ja propaganda eesmärgiga kirjutatud lendlehed, brošüürid, ajakirjad jne. Isikuil, kel oli looduskaitse I või II järgu märk, oli õigus ilma vastava loata viibida kõigil looduskaitsealadel nende uurimise otstarbel.
Higinio Morínigo

Higinio Morínigo Martínez [ihh'iinio mor'iinigo] (11. jaanuar 1897 – 27. jaanuar 1983) oli Paraguay president aastail 1940–1948.
Eusebio Ayala

Eusebio Ayala (14. august 1875 – 4. juuni 1942) oli Paraguay poliitik ja riigipea, kes oli Paraguay president aastatel 1921–1923 ja 1932–1936.
Tema teisel ametiajal toimus Chaco sõda (1932–1935) Boliiviaga, milles Paraguay saavutas otsustava võidu.
Ayalat peetakse üheks olulisemaks riigijuhiks Paraguay ajaloos, eelkõige tema rolli tõttu riigi mobiliseerimisel ja juhtimisel sõja ajal. Pärast presidendiameti lõppu kukutati ta sõjaväelise riigipöörde käigus ning elas hiljem eksiilis.
José Patricio Guggiari

José Patricio Guggiari Corniglione (17. märts 1884 Asunción – 30. oktoober 1957 Buenos Aires) oli Paraguay president aastail 1928–1932.
Ta sai hariduse õigus- ja sotsiaalteadustes. Aastatel 1908–1910 töötas ta advokaadina. Pärast seda asutas ta liberaalse partei ning 1912. aastal valiti ta kongressi liikmeks. 1920. aastal sai ta siseministriks.
Cándido Bareiro

Cándido Bareiro Caballero (27. oktoober 1833 Luque, Keskdepartemang – 4. september 1880 Asunción) oli Paraguay president aastail 1878–1880.
Ta suri pärast kaheaastast presidendiametis olekut 46-aastaselt äkilise haiguse tõttu.
Patricio Escobar

Patricio Escobar Cáceres (17. märts 1843 San José de los Arroyos – 19. aprill 1912 Asunción) oli Paraguay president aastail 1886–1890.
Ta oli sõjaväelane ning osales mitmetel missioonidel ja lahingutes, mille käigus sattus ka sõjavangi. 
Ta oli kaks korda abielus.
Presidendina väärtustas ta eriti hariduse arengut riigis.
Milo Butler

Sir Milo Boughton Butler (11. august 1906 – 22. jaanuar 1979 Nassau) oli Bahama kindralkuberner aastail 1973–1979.
Tema ausammas asub Nassaus parlamendihoone vastas ning teda on kujutatud Bahama 20-dollarilisel rahatähel.
Manuel Deodoro da Fonseca

Manuel Deodoro da Fonseca (5. august 1827 Alagoas, Alagoase provints; tänapäeval Marechal Deodoro, Alagoase osariik – 23. august 1892 Barra Mansa, Rio de Janeiro osariik) oli Brasiilia sõjaväelane ja esimene president. 
Ta oli kindral ning mängis võtmerolli Brasiilia keisririigi kukutamisel ja vabariigi väljakuulutamisel 15. novembril 1889. Pärast monarhia kaotamist asus ta juhtima ajutist valitsust ning nimetati ametlikult presidendiks 25. veebruaril 1891.
Samal aastal valiti Deodoro da Fonseca ka esimeseks konstitutsiooniliseks presidendiks pärast uue vabariikliku põhiseaduse vastuvõtmist. Tema ametiaeg jäi siiski lühikeseks: ta astus tagasi juba 23. novembril 1891 poliitilise surve ja sisepoliitiliste pingete tõttu.
Deodoro da Fonseca pärines sõjaväelaste perekonnast ja oli varem võidelnud mitmes sõjalises konfliktis, sealhulgas Paraguay sõjas (1864–1870). Tema juhtimisel algas Brasiilias üleminek keisririigist vabariigiks.
Tema auks nimetati hiljem tema sünnilinn Marechal Deodoroks.
Floriano Peixoto

Floriano Vieira de Araújo Peixoto (30. aprill 1839 Maceió, Alagoase provints – 29. juuni 1895 Barra Mansa, Rio de Janeiro osariik) oli Brasiilia sõjaväelane ja riigitegelane, kes oli riigi teine president. Ta oli ametis 23. novembrist 1891 kuni 15. novembrini 1894.
Peixoto oli elukutseline sõjaväelane ja saavutas kindrali auastme. Ta oli Brasiilia esimese presidendi Manuel Deodoro da Fonseca asepresident ning sai presidendiks pärast Deodoro tagasiastumist. Tema valitsusperiood langes aega, mil Brasiilia vabariik oli veel noor ja ebastabiilne. Selle aja jooksul toimusid mitmed poliitilised kriisid ja mässud, sealhulgas tuntud mereväe ülestõus Revolta da Armada.
Peixoto juhtis riiki tugeva käega, mistõttu teda hakati kutsuma ka "Vabariigi raudseks meheks" (O Marechal de Ferro). Tema valitsemine aitas kaasa riigi stabiliseerimisele, kuid teda kritiseeriti autoritaarsete võtetega valitsemise eest.
Pärast presidendiametist lahkumist taandus Peixoto poliitikast. Ta suri 1895. aastal.
Prudente José de Morais Barros

Prudente José de Morais e Barros (4. oktoober 1841 Itu, São Paulo osariik – 3. detsember 1902 Piracicaba, São Paulo osariik) oli Brasiilia president 15. novembrist 1894 kuni 15. novembrini 1898. Ta oli Brasiilia kolmas president, esimene tsiviilisik selles ametis ning esimene, kelle valis otsevalimistel rahvas.
Tal oli õigusteadusharidus. Poliitikasse läks ta 1865. aastal.
Aastatel 1891–1894 oli ta senati esimees ja enne seda São Paulo osariigi kuberner.
Tema auks on nimetatud Presidente Prudente linn.
Manuel Ferraz de Campos Sales

Manuel Ferraz de Campos Sales (vanas kirjaviisis "Salles"; 15. veebruar 1841 – 28. juuni 1913) oli Brasiilia president 15. novembrist 1898 kuni 15. novembrini 1902.
Francisco de Paula Rodrigues Alves

Francisco de Paula Rodrigues Alves (7. juuli 1848 – 16. jaanuar 1919) oli Brasiilia president 15. novembrist 1902 kuni 15. novembrini 1906.
Ta valiti presidendiks ka 1918. aastal, kuid ei olnud tervislikult võimeline ametisse astuma.
Venceslau Brás Pereira Gomes

Venceslau Brás Pereira Gomes (vanas kirjaviisis "Wenceslau Braz"; 26. veebruar 1868 Brasópolis – 15. mai 1966 Itajubá) oli Brasiilia president 15. novembrist 1914 kuni 15. novembrini 1918.
26. oktoobril 1917 kuulutas ta sõja Saksamaale.